ભગવાન સ્વામિનારાયણ ગઢપુરમાં બિરાજતા હતા, ત્યાં જુનાગઢથી બ્રહ્માનંદ સ્વામીનો પત્ર આવ્યો કે હે દયાળુ ! આપ જુનાગઢ પધારો અને દેવ પ્રતિષ્ઠા કરો. આપની ઇરછા પ્રમાણે રાધારમણદેવ અને સિધ્ધેશ્વર મહાદેવની મૂર્તીઓ બહું સુંદર તૈયાર કરાવી છે. શ્રીજી મહારાજે મુહૂર્ત જોવરાવ્યું. ઇ.સ. ૧૮૮૪ વૈશાખ વદ બીજના શુભ દિવસે શ્રીજી મહારાજે હજારો ભક્તો અને સંતોના મોટા સમુદાય વચ્ચે જુનાગઢમાં રાધારમણદેવ અને સિધ્ધેશ્વર મહાદેવજીની સ્થાપના કરી. આરતી ઉતારી. રાધારમણદેવનો મહિમા કહ્યો. સોરઠના સતસંગીઓને કહ્યું કે હે ભક્તજનો ! તમેં અહીં આવજો રાધારમણદેવના દર્શન કરજો. અમે અહીં આ સ્વરુપે બીરાજશું.